dh-unibe/image-text_koenigsfelden-charters-post-1500 huggingface dataset:
Wir, Margreta von Waͤchigen, aͤptischin, und dˀ convent gemeinlich ze Kùngsvelt, Sant Claren ordens, in Constantzer
bistum gelegen, vˀgechent offenlich menlichm̄ mit disem briefe fùr ùns und alle ùns₎ nachkomen, dz wir mit gemeinem
raͧte ùns₎s cappitels gewechslet habent recht und redlich in eines staͤten, ewigen wechsels wise wnwidˀruoͤffliche
den erwirdigˀ und geistlichn̄ heˀren, dem abte und dem convent gemeinlich des erwirdig₎ gotzhuses ze Wettingen, Sante
Bernhartz ordens, in Constantzˀ bistum geleg₎, ein ùns₎ guͦte, dz wir hattent, ze Bir im twinge geleg₎, dz vor ziten da
buweti Bùrgi Bachli da selbs, giltet jerlichs ze zinse ein fiertel kernen, drù fiertel haber, fier schilling pfening₎ und
zwein herbst huoͤnr. und habent inen dz jetzgn̄̄t guͦt mit aller zuͦgehoͤrde und oͧch drù pfund barer pfeningen
gegebn̄ umb ein andˀ ir guͦte, dz oͧch da selbz ze Bire geleg₎ ist, dz vor ziten Claͤwi Zimberman da sebs buweti, giltet jerlichs
ze zinse einen mùt roggen, einen mùt haber und achtzechen pfening₎ gewonlicher mùntz ze Ergoͤwe, dz selb guͦt oͧch die
obgn̄̄t₎ von Wetting₎ umb dz obgn̄̄t ùns₎ guͦt in ùnsˀn gewalt, nutze und hande bekert habent, des wir oͤch vˀgiechent
mit disem brief. und dar umb habn̄ wir fùr ùns und alle ùns₎ nachkomen des vorgn̄̄t₎ ùns₎s guͦtz ze Bir mit aller
zuͦgehoͤrde ùns erzigen mit kraft dissz briefes ze handn̄ dˀ obgn̄̄t₎ von Vetting₎ und aller ir nachkomen und behabent
ùns noch ùns₎n nachkomen an dem selbn̄ guͤte enkein teil fordˀ, noch anesprache nit me, und setzent oͧch die obgn̄̄t₎ von
Wettingen und ir nachkomen des obgn̄̄t₎ ùns₎s guͦtz mit aller zuͦgehoͤrde in nutzlich und ruͦwenklich ingewerde ze
habende, ze nutzende, ze niessende, ze besitzende, ze besetzende und ze entsetzende fùr fry, lidig eigen frilich, fridlich
und ruͦwenklich aͧn alle geferde. wir, die obgn̄̄t₎ von Kùngsvelt, lobent oͧch fùr ùns und ùns₎ nachkomen den obgn̄̄t₎ von
Wettting₎ und alln̄ iren nachkomen des vorgn̄̄t₎ gewechslet₎ guͦtz mit aller zuͦgehoͤrde nach des landz rechte und guͦt₎
gewonheit₎ recht wˀen ze sinde an allen den stett₎, da sy dˀ wˀschaft bedurfent und notdurftig wˀdent, da wider
niemˀ ze tuͦnde noch schaffen getaͧn, heimlich noch offenlich, geistlich noch weltlich, in dehein wise ungefarlich. und
erzichent ùns und alle ùns₎ nachkomen hie widˀ einhellenklich aller hilfen und schirmen ùns₎ obren, baͤpst₎, bischoff₎,
apͤt₎, heˀren, geistlich̄ und weltlichn̄, aller friheit₎ und schirmen, so wir oder ùns₎ nachkomen oder jeman von ùns₎n wegen
hie wider disen wechsel wˀt, getuͦn odˀ erdenken koͤndn̄ odˀ moͤcht₎ an alle geferde. und dz dis₎ wechsel nun und hienach
ewenklich gantz, staͤt und vest belip, oͧch ze einem warem und staͤtem urkùnd aller vorgeschribnen stuken und artikeln
habn̄ wir, obgn̄̄te Margreta von Waͤchingen und oͧch gemeiner convent ze Kûngsvelt, fùr ùns und alle ùns₎ nachkom̄
ùnsre eigni ingesigel offenlich gehenket an disem brief, der gebn̄ ist am nechst₎ fritag vor pfingsten, do man zalt von
xpī gebùrt tusent fierhundert und acht jar. ✳
inges₎ aͤptischin Kùngsvelt
ingesig₎ convent Kùngsvelt
K
D ✳ 64 ✳ b ✳
Königsf. 483
Staatsarchiv
AARGAU
Bir iiij
ein wechselbrieff
das die froͧwn̄ mit
den hrrn̄ zuͦ Wetting₎ getuscht hab̄n
umb j guͦtt zuͦ
Byr
brieff von Wetting₎
umb die gekouffet gùlt